Document ID: 31995D0337

Odločba Komisije
z dne 25. julija 1995
o spremembi Odločbe 92/446/EGS z dne 27. julija 1992 o vprašalnikih za direktive na področju voda
(Besedilo velja za EGP)
(95/337/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 76/464/EGS z dne 4. maja 1976 o onesnaževanju zaradi odvajanja nekaterih nevarnih snovi v vodno okolje Skupnosti [1], kakor je bila spremenjena z Direktivo 91/692/EGS z dne 23. decembra 1991 o standardiziranju in racionaliziranju poročil o izvajanju določenih direktiv, ki se nanašajo na okolje [2], in zlasti člena 13(1) Direktive, kakor tudi ustreznih določb drugih direktiv iz Priloge I k Direktivi 91/692/EGS,
ob upoštevanju Direktive Sveta 75/440/EGS z dne 16. junija 1975 o kakovosti površinske vode, namenjene za odvzem pitne vode v državah članicah [3], kakor je bila nazadnje spremenjena z Direktivo 91/692/EGS, in zlasti člena 9a Direktive,
ob upoštevanju Direktive Sveta 80/778/EGS z dne 15. julija 1980 o kakovosti vode, namenjene za prehrano ljudi [4], kakor je bila nazadnje spremenjena z Direktivo 91/692/EGS, in zlasti člena 17a Direktive,
ob upoštevanju Direktive Sveta 76/160/EGS z dne 8. decembra 1975 o kakovosti kopalnih voda [5], kakor je bila nazadnje spremenjena z Direktivo 91/692/EGS, in zlasti člena 13 Direktive,
ker se od držav članic zahteva, da pripravijo poročilo o izvajanju določenih direktiv Skupnosti na podlagi vprašalnikov ali predlog, ki jih sestavi Komisija; ker te vprašalnike ali predloge v skladu s členom 6 Direktive 91/692/EGS pripravi Komisija ob pomoči odbora, ki ga sestavljajo predstavniki držav članic in mu predsedujejo predstavniki Komisije;
ker je Komisija z Odločbo 92/446/EGS [6] določila predloge vprašalnikov, na podlagi katerih morajo države članice sestaviti poročila o izvajanju direktiv Skupnosti na področju voda;
ker naj bi vprašalniki ob upoštevanju nadaljnjih posvetovanj z odborom vsebovali obrazložitve in dogovorjene, natančno usklajene tabele, da bi pojasnili obveznosti poročanja, naložene državam članicam, in zagotovili, da so informacije, ki jih Komisiji pošljejo države članice, celovite, dosledne in primerljive;
ker je treba zato Odločbo Komisije 92/446/EGS spremeniti brez poseganja v navedene zahteve poročanja;
ker glede ukrepov, predvidenih s to odločbo, ni bilo podano mnenje odbora, ustanovljenega s členom 6 Direktive 91/692/EGS, v roku, ki ga je določil predsednik odbora,
SPREJELA NASLEDNJO ODLOČBO:
Člen 1
Priloga k Odločbi 92/446/EGS se nadomesti s Prilogo k tej odločbi.
Člen 2
Ta odločba je naslovljena na države članice.
V Bruslju, 25. julija 1995

Labels: 12
15
20